Un octubre en màniga curta | SORT ACTUAL\nUn octubre en màniga curta\nMeteorologia · Estadística · Lleida registra una mitjana de 18 graus aquest mes, que seria el tercer més calorós en 73 anys per sobre de la mitjana històrica de 16,9 · Ha plogut sis vegades menys de l’habitual\nSom realment a la tardor? El calendari diu que sí, però les temperatures estan lluny del que haurien de ser en un mes d’octubre i als carrers dels municipis lleidatans manen més les samarretes de màniga curta i les sandàlies que les jaquetes i els paraigües, malgrat les gotes caigudes ahir. La culpa és «d’una bossa d’aire calent que fa que l’anticicló no acabi d’anar-se’n i de núvols nocturns que no deixen que la temperatura baixi», explica Oleguer Vilella, de l’observatori meteorològic de Lleida. Són precisament dades d’aquesta estació de l’Agència Estatal de Meteorologia les que demostren que l’octubre està sent més tropical que tardoral, amb màximes de fins a 33 graus a Lleida ciutat el dia 2 passat. A més, durant 17 dels primers 22 dies del mes s’han superat els 25 graus i les mínimes només han baixat dels 13 en poc més d’una setmana. De tot això, se’n deriva que la temperatura mitjana registrada sigui de 18 graus, per sobre dels 16,9 de mitjana històrica d’aquest mes dels últims 73 anys. En cas d’acabar així, se situaria com el tercer octubre més càlid, encara que no es descarta que pugui superar el que té el rècord, el del 1968 amb una mitjana de 18,5 graus. Fora de la capital lleidatana la calor no ha sigut per a menys. Bé ho saben, per exemple, a Vielha, on divendres passat van assolir els 25 graus de màxima; al Pont de Suert, amb 27,5 graus registrats el 2 d’octubre; o a Sort, amb 25,8 graus també divendres. «Durant molts dies les màximes i les mínimes han estat per sobre de la mitjana d’un mes d’octubre», apunta Marc Prohom, cap de l’àrea de climatologia del Servei Meteorològic de Catalunya. També demostren aquest inici de tardor atípica les escasses precipitacions. A Lleida ciutat s’han acumulat 6,6 litres per metre quadrat, quan l’habitual són 40.\n«L’estabilitat podria durar fins a principis de novembre», reconeix Vilella. Amb tot, la previsió és que les temperatures es mantinguin o baixin una mica el dia d’avui, però que tornin a pujar demà, amb els cels clars després de les pluges que van caure ahir, jornada en què també es van registrar en alta muntanya al Pirineu ratxes de vent de fins a 113 km/h.\nMés informació: Estació meteorològica automàtica de Sort – Barranc de Pietat\nCrònica de Rebeca Ríos i Susana Diego des de Lleida\nFont: SEGRE, dimecres 23 d’octubre del 2013 (pdf)\n← Conferència sobre Espriu a vuit biblioteques de Lleida\nQuart concurs de ratafia en la Fira de Tardor de Sort →


Els premis TAULES de teatre amateur, uneixen festa i reconeixements en El Pinós - LOBLANC\n200 actors i actrius participen en el Pinós en un cap de setmana dedicat al teatre amateur de la Comunitat Valenciana. Visites turístiques, tastos, desfilada, la gala de lliurament dels Premis Taules i la XXII Assemblea de la Federació de Teatre Amateur de la Comunitat Valenciana han sigut les activitats que s’han dut a terme.\nAmb la col·laboració de l’Ajuntament del Pinós i el grup de teatre local Taules Teatre, la Federació Valenciana de Teatre Amateur ha organitzat un cap de setmana en el qual el teatre ha sigut el protagonista. Una cita anual itinerant des de fa 30 anys que recorre els municipis de la Comunitat per a celebrar la “Festes del Teatre”.\nLa Federació de Teatre Amateur de la Comunitat Valenciana compta actualment amb 106 grups federats i és la segona comunitat per darrere de Catalunya amb major nombre d’agrupacions federades.\nEls Premis Taules 2018 són un reconeixement que la Federació des de fa 20 anys realitza a entitats i persones pel seu esforç i labor de suport al teatre amateur. Enguany els premiats han sigut:\n• Sonia Almarcha: Premie Taules a l’actriu amb orígens en el teatre amateur que ha desenvolupat la seua activitat professional de manera rellevant, (premi proposat per Taules Teatre). Almarcha va començar la seua carrera professional amb el grup TaulesTeatre.\n• Ajuntament de Benetússer: Premie Taules a l’entitat Pública que ha destacat pel seu suport al teatre amateur.\n• Ángel Casado: Premie Taules a la persona que ha desenvolupa la seua responsabilitat en la gestió pública defensant el teatre amateur, (premi proposat per Taules Teatre).\n• Grup de teatre Cinétika de Mutxamel: Premis Taules al grup federat que més ha destacat en la seua trajectòria dins del teatre amateur, per la labor que desenvolupen tant en muntatges de teatre com en activitats de formació, socials i audiovisuals.\nEls premis han sigut entregats pel president de la Federació de Teatre Amateur de la Comunitat Valenciana, Manuel Vivó; qui ha destacat la important labor que desenvolupen els grups de teatre amateur en la cultura valenciana i també ha aprofitat per a reivindicar que li les sales més importants de la localitat acullen obres d’aquests grup, així com que aposten per festivals que promoguen el teatre amateur Ximo Ruiz, president de Taules Teatre; Abel Guarinós, director de l’Institut Valencià de Cultura de la Generalitat Valenciana, que ha signat que la Generalitat mediarà perquè els grups de teatre amateur puguen actuar en grans sales d’Alacant, València i Castelló i Lázaro Azorín, alcalde del Pinós, que ha tancat la gala felicitant la Federació i a tots els premiats, amb un esment especial a la pinosera Sonia Almarcha, de qui ha destacat l’afecte que el poble del Pinós assega feia ella, així com al grup Taules Teatre per la seua labor cultural en el municipi i a la resta de grups que fan que la ciutadania cresca culturalment.\n40 ANYS DE TAULES TEATRE\nEn el marc de la gala, presentada per una de les actrius més emblemàtiques de l’agrupació, Belén Jara, s’ha celebrat el 40 aniversari del grup Taules Teatre. Actors i actrius de la companyia han posat en escena un muntatge en clau còmica compost per escenes d’algunes de les obres que han representat al llarg de les quatre dècades de la seua marxa. “Els Cacics”, “La Venjança de la Petra”, “La Puta Enamorada”, “Jo em baix en la pròxima i vosté?”, “La Venjança de Pop Mendo” i “L’Eunuc”, han sigut les obres que han sigut introduïdes a través de les presentacions de l’actriu Julia Esquembre que ha portat a la memòria de tots el mític concurs “Un, Dos Tres”, que ha sigut el fil conductor de l’obra que ha comptat fins i tot amb concursants del públic.. A més d’aquesta obra, l’obertura de la gala també ha sigut a càrrec de Taules Teatre, més de 40 xiquets han interpretat una de les escenes musicals de l’obra “Oliver Twist”.\nTaules Teatre és un dels grups de teatre més veterans de la Comunitat Valenciana, premie Taules 2003 per la seua trajectòria. Amb més d’un centenar de premis i reconeixements i una contínua participació en festivals i gires nacionals, amb més de 1.500 representacions al llarg dels 40 anys de trajectòria i més de 50 muntatges realitzats que els han portat per tota Espanya, l’Índia i Mèxic\nEn la gala, el públic ha omplit el Teatre Auditori “Emilio Martínez Sáez” del Pinós, on també es trobaven l’edil de Cultura, Silvia Verdú, i l’edil de Cultura de Benetússer, Ricardo Sánchez.\nCAP DE SETMANA INTENS PER A POSAR EN VALOR EL TEATRE\nAquest cap de setmana dedicat al teatre ha comptat també amb una recepció oficial aquest matí, de les al voltant de 20 companyies teatrals de la Comunitat Valenciana que han participat en les activitats. Part d’elles han realitzat una visita turística pel municipi que ha comptat amb una visita guiada amb tast a Cellers el Pinós, gentilesa de l’empresa, així com altres llocs d’interés.\nA la vesprada i prèviament a la gala, s’ha celebrat una desfilada amb la participació de voltant 100 actors i actrius de les agrupacions teatrals de la Comunitat Valenciana que han passejat pels carrers del municipi representant el món de la televisió, temàtica que ha sigut proposada pel grup amfitrió. La desfilada l’obria la batucada “El Soroll” del Pinós i entre les caracteritzacions s’han vist sèries com Sherlock Holmes, representada pel planter de l’obra “Oliver Twist”, Versió Espanyola, Barri Sèsam, la paella de Joan Monleón, les campanadas, l’anunci de la família Telerín i crítiques a la teleporqueria entre altres programes i anuncis que han representats els grups teatrals amateur.\nDemà tindrà lloc la XXII Assemblea de la Federació de Teatre Amateur en la qual a més de l’ordre del dia, en la sessió es realitzarà balanç i es tractaran projectes futurs.\nL’ajuntament del Pinós, en una mostra més del suport a la cultura i en aquest cas concretament al teatre, s’ha encarregat de costejar les despeses de desplaçament des de Jumella al Pinós en autobusos als participants de la gala que s’han allotjat a la ciutat veïna, a més de facilitar les instal·lacions i infraestructura necessàries per a la celebració de l’Assemblea.\nAnteriorL’Institut Alacantí de Cultura organitza una lectura dramatitzada del llibre La fascinació de Gil-Albert\nSiguienteÒpera completa de Giuseppe Verdi: LA TRAVIATA a La Nucia. Estrena en la Comunitat Valenciana\nHuellas Borradas de Dona entrega llibres a la biblioteca municipal per a crear una àrea sobre igualtat\nEl MUPE exposa solament al juny i per primera vegada una vèrtebra de “Spinophorosaurus Nigerensis\nTeatre familiar en l’Aula de Cultura d’Alacant amb “El ratón Damián i el bosque del rock”


2a Convocatòria BEQUES FUNDACIÓ SGAE per a estudis superiors de Dramatúrgia i Direcció escènica - Institut l'Alzina\n5 de juny de 2018 /0 Comments/in Batxillerat, Beques, Famílies /by Mireia Cebrian\nLa FUNDACIÓ SGAE i NOVA EÒLIA, SL, mitjançant un conveni mutu de col·laboració, estableixen per al curs 2018-2019, la 2ª convocatòria de BEQUES FUNDACIÓ SGAE per a alumnes d’estudis superiors de Dramatúrgia i Direcció Escènica d’EÒLIA ESAD.\nL’alumnat d’EÒLIA ESAD, interessat a optar a les BEQUES FUNDACIÓ SGAE, caldrà que compleixi amb els requisits següents:\n1) Emplenar el full de sol·licitud de BEQUES FUNDACIÓ SGAE que trobarà penjat al web d’Eòlia (apartat beques) i el presentar-lo, en els terminis pertinents establerts, a les dependències de la Secretaria Acadèmica del centre.\n2) Presentar, conjuntament amb el full de sol·licitud, una carta de motivació.\n3) En el cas dels aspirants a alumnes a primer curs, és indispensable que hagi superat la prova específica d’accés.\n4) Haver-se matriculat prèviament a un mínim de 60 crèdits ECTS (alumnes de 1r, 2n i 3r curs) o haver-se matriculat com a mínim als 15 crèdits corresponents al Treball Final de Carrera (alumnes de 4t curs).\n5) Residir a l’Estat espanyol en el moment de presentar la sol·licitud.\n6) Ser soci de SGAE o, en el seu defecte, fer-se’n, un cop la beca li hagi estat atorgada.\nBases convocatòria Beques Fundació SGAE 2018\nFull de sol·licitud Beca Fundació SGAE 2018-2019\nLa dotació econòmica de les BEQUES FUNDACIÓ SGAE queda distribuïda de la manera\n1 beca de 1.650€ per a alumnes de primer curs.\n6 beques de 1.100€ per a alumnes de segon, tercer i quart curs.\nL’import de la beca es descomptarà de la matrícula corresponent. En cap cas, els beneficiaris percebran directament la quantia econòmica atorgada.\nLes sol·licituds degudament presentades seran avaluades per un comitè de selecció, constituït per membres de la Fundació SGAE i membres de NOVA EÒLIA, SL (Direcció del centre, Prefectura d’estudis i el Cap de l’especialitat de Dramatúrgia i Direcció).\nUn cop feta una preselecció, els aspirants a les BEQUES FUNDACIÓ SGAE seran convocats, individualment, a una entrevista personal.\nEn el procés de selecció es valorarà:\na) Aspirants d’alumnes:\n– CV de l’aspirant.\n– Expedient acadèmic de la prova d’accés.\n– Ingressos familiars o individuals, en el cas que l’aspirant sigui independent econòmicament.\n– Expedient acadèmic de l’alumne.\n– Ingressos familiars o individuals, en el cas que l’alumne sigui independent econòmicament.\nLa resolució final es comunicarà als beneficiats via correu electrònic el 14 de setembre de 2018.\nEls aspirants seleccionats disposaran de 10 dies hàbils a partir de la comunicació de la resolució per acceptar (o no) la beca atorgada i, també, d’acceptar les obligacions consegüents derivades de la seva matriculació.\nLa secretaria acadèmica del centre expedirà un document d’acceptació de la beca, que haurà de signar obligatòriament el seleccionat. Conjuntament amb aquest document, s’hi ajuntarà el comprovant d’afiliació a la Societat General d’Autors i Editors (SGAE)\nEls beneficiats de les BEQUES FUNDACIÓ SGAE hauran de complir amb les obligacions següents:\n1) Seguir el programa acadèmic amb el màxim d’aprofitament, d’assistència i de participació. També hauran de mencionar l’atorgament de la beca en els seus currículums artístics.\n2) Contribuir a enriquir la vida acadèmica i artística d’Eòlia ESAD mitjançant l’assistència i participació a les activitats del centre als quals se’ls convoqui.\nTotes aquestes activitats estan orientades a complementar la seva formació acadèmica i artística.\n3) Ser soci de SGAE o, en el seu defecte, fer-se’n, un cop la beca li hagi estat atorgada.\nL’incompliment d’aquestes obligacions podria comportar la pèrdua automàtica de l’ajut econòmic i, en conseqüència, la seva cancel·lació definitiva. NOVA EÒLIA, SL es reserva el dret de dirimir qualsevol eventualitat no prevista en aquestes bases.\nLa presentació d’una sol·licitud a aquesta convocatòria implica, per part de les persones candidates, l’acceptació de les bases aquí recollides, així com dels criteris i decisions que NOVA EÒLIA SL pugui prendre davant de qualsevol dubte d’interpretació sobre aquestes bases i les condicions enunciades aquí.\nNOVA EÒLIA SL es reserva el dret d’anul·lar la present convocatòria, o bé canviar-ne alguna de les seves condicions, si per causes alienes a la seva voluntat no es pogués complir amb el normal desenvolupament de la mateixa.\nIgualment, NOVA EÒLIA SL podrà declarar nul·les les sol·licituds que presentin irregularitats en les dades identificatives de les persones candidates. També es reserva el dret de declarar deserta la resolució en cas que cap de les persones candidates sigui elegible per a les BEQUES SGAE.\nLa presentació de sol·licituds s’hauran de fer efectives mitjançant registre a la secretaria acadèmica d’EÒLIA (carrer de Casp, 82 baixos – 08002 Barcelona) des del 2 juliol al 14 setembre 2018.\nTags: 2n Batxillerat, Batxillerat, Beques\nhttps://www.alzina.cat/wp-content/uploads/2018/06/zygimantas-dukauskas-579493-unsplash.jpg 4000 6000 Mireia Cebrian https://www.alzina.cat/wp-content/uploads/2019/08/Captura-de-pantalla-2013-07-16-a-las-09.53.46-1.png Mireia Cebrian2018-06-05 10:35:362018-06-05 10:53:592a Convocatòria BEQUES FUNDACIÓ SGAE per a estudis superiors de Dramatúrgia i Direcció escènica


Plans de formació de l'EBAP-Modalitats inscripció EBAP\n> Modalitats inscripció EBAP\n1. La primera, i principal, és fer la inscripció dins dels terminis que obre l’EBAP.\n2. També us podeu inscriure a les accions formatives que tenen una ampliació de termini.\nPodeu veure els terminis oberts en l'actualitat a la pàgina web <http://www.caib.es/sites/formacioebap/ca/n/terminis_inscripcio_oberts/>.\n3. En cas que ja hagin transcorregut el termini ordinari i el termini ampliat, encara queden les opcions que preveu la Resolució de la presidenta de l’Escola Balear d’Administració Pública d’11 de juliol de 2009 per la qual s’aproven noves formes d’inscripció a les accions formatives dels plans de formació de l’EBAP. Vegeu-ne la informació completa a la pàgina web <http://www.caib.es/govern/sac/fitxa.do?estua=2705&lang=ca&codi=421384&coduo=2705>. Segons aquesta Resolució:\nTornau a les preguntes més freqüents


Formatgeria la Roseta de Gavàs · Visitmuseum · Catalonia museums\nEl Jesús i la Rosa elaboren el formatge amb la llet del seu propi ramat de cabres.\nÉs l'única explotació d'elaboració de formatge amb llet de cabra que hi ha al Pallars Sobirà. Les cabres surten cada dia a pasturar pels prats dels voltants del poble de Gavàs, situat al bell mig dels Pirineus. Cada dia són munyides i amb la seva llet es produeix el formatge serrat, el tupí i el brossat, que es venen majoritàriament a la pròpia botiga.\nDurant l'estiu, la Roseta de Gavàs ofereix visites guiades a la formatgeria, on també es poden comprar els formatges (segons existències) i gaudir de l'exposició permanent de pintura realitzada per la Rosa.\nDes de fa anys l'Ecomuseu i la formatgeria col·laboren en diferents activitats. Potser la més coneguda és, als estius, la Pastorada. Jesús, el pastor, i Cristina, la guia de l'Ecomuseu, acompanyen els visitants amb les cabres per explicar com es gestiona un ramat i quina és la relació que hi ha entre les cabres i la gent.


Home » Receptari » Receptes » Salses » Allioli de codony\n2 codonys madurs\n2 dl d’oli d’oliva verge\nPela els codonys i bull-los en aigua amb sal\nPica els grans d’all amb el codony\nA poc a poc, sense deixar de remoure-ho, ves afegint oli d’oliva fins que quedi una salsa ben espessa i salpebra\nNOTA: Podeu probar-l’ho amb receptes de peix, carns blanques i, fins i tot, en postres\nallioli codony recepta salsa tardor\n21 Octubre, 2010 at 11:22\nL’all i oli de codony em porta molts records… el meu pare n’era gran amant! una bona torrada sucada d’aquest all i oli, un traguet de vi… i a còrrer!Al primer bloc hi tinc la recepta,però hi poso una mica de poma, costums.\n21 Octubre, 2010 at 18:10\nÉs que aquesta recepta sí que té ben bé història! Jo l’he vist fer també, i n’he menjat és clar, amb patata.\nCrec que cal que reivindiquem aquestes receptes autèntiques d’allioli i sense ou!\nPingback: Menja sa – Educació i benestar alimentari » Codony


Els hàbits alimentaris dels treballadors de la Universitat d´Alacant s'acosten al model de dieta mediterrània saludable - Información\n13·03·17 | 21:36\nEl 12 % de les dones i el 10,5 % dels homes majors de quaranta-quatre anys que treballen a la Universitat d'Alacant presenten obesitat, encara que és més elevat el percentatge d'homes, més del 55 %, amb sobrepès. Aquesta és un de les dades de l'estudi sobre factors de risc de malaltia cardiovascular en treballadors universitaris espanyols elaborat pel Gabinet d'Alimentació i Nutrició (Alinua) i publicat recentment en la revista Nutrición Hospitalaria. Per sota d'aquesta franja d'edat les xifres es redueixen, encara que el sobrepès en els homes supera considerablement el que presenten les dones amb un 25 % enfront del 6 %.\nLa mostra de l'estudi correspon a cent vint-i-quatre treballadors de la UA -46,6 % dones i 53,4 % homes d'edats compreses entre vint-i-cinc i seixanta-vuit anys- tant del personal d'administració i serveis (PAS) com del docent i investigador (PDI), que van respondre també a qüestions sobre hàbits alimentaris i estil de vida relacionats amb factors de risc cardiovascular.\nEn el cas dels majors de quaranta-quatre anys, el 20 % de les dones i el 10,5 % dels homes fumen i declaren no fer activitat física de manera habitual el 32% i el 23,7%, respectivament. Per sota d'aquesta edat, només el 6 % de les dones i el 14 % dels homes diu que fuma. En relació amb el consum de verdures i hortalisses, en el global de la mostra és més elevat el percentatge de dones que declara consumir-ne diàriament. No obstant això, són més homes que dones els que declaren consumir fruita seca totes les setmanes.\nEncara que no és habitual el consum de mantega, margarina o nata diàriament, el 28% de les dones i el 18,4% dels homes més grans de quaranta-quatre anys edat sí que declara consumir rebosteria industrial totes les setmanes. Aquesta xifra arriba al 35 % en el cas de dones més joves i s'incrementa en el cas dels homes fins al 50 %.\nA les universitats conflueixen molts factors que poden tenir influència directa sobre els hàbits alimentaris i la salut, ja que s´hi fa ús dels serveis de restauració col·lectiva i màquines expenedores amb ingestes i horaris irregulars. «Tot i això, els hàbits alimentaris dels treballadors de la UA s'assemblen al patró alimentari de dieta mediterrània considerat saludable, i la gran majoria presenta un pes adequat, no fuma i practica activitat física de manera regular», expliquen els nutricionistes d'Alinua, Aurora Isabel Norte i José Miguel Martínez. «Així mateix, segons les dades de l'estudi, cal destacar el compliment de la recomanació de consum d'oli d'oliva diàriament, aliment protector del risc de malalties cardiovasculars segons l'evidència científica», afegeixen.\n«Observant els resultats es podria pensar que el nivell educatiu de la població laboral universitària influeix en els hàbits alimentaris i en l'estil de vida. D'altra banda, en el cas de la UA, influeix el fet que compta amb el Gabinet d'Alimentació i Nutrició i que forma part de la Xarxa Espanyola d'Universitats Saludables amb diferents activitats i jornades sobre salut, la creació d'horts i rutes cardiosaludables», destaquen Norte i Martínez.\nNominadas a mejor docente de España


Cria Familia | » Anaïs Vidal Granell\nAnaïs Vidal Granell\nLlicenciada en Belles Arts a la UB, l’any 2007 realitza el Màster en Artteràpia “Aplicacions psicoterapèutiques de la pràctica artística”, a la Universitat de Barcelona. La seva especialitat se centra en l’àmbit infantil.\nDes de l’inici del seu exercici professional realitza formació continuada en matèries i metodologies de treball relacionades amb la professió de l’artteràpia i la psicologia en l’àmbit infantil i en l’adopció. Des de l’any 2011 atén a infants al centre CRIA, especialitzat en aquest àmbit, i també a alumnes en formació d’artteràpia en el seu procés de teràpia personal, treball que compagina amb la docència en el Postgrau d’Artteràpia que ofereix el Centre d’estudis Metàfora i del que ha estat Coordinadora fins l’any 2014. Regularment imparteix cursos i tallers entorn dels aspectes de l’artteràpia per a professionals i alumnes en formació. Participa en congressos i jornades fent xerrades i conferències.\nHa col·laborat amb el Grup de Recerca AFIN i des de l’any 2011 forma part de l’equip editorial de la revista Inspira, dedicada a la difusió de l’Artteràpia. Des del 2012 sustenta el càrrec de vicepresidència de la ATE (Asociación Profesional Española de Arteterapeutas i és membre associat de FEAPA (Federación Española de Asociaciones Profesionales de Arteterapia on sustenta el càrrec de presidència en representació de la ATE.\nRosa Mora Valls\nCria Familia | Anaïs Vidal Granell


Policies locals d'arreu de Catalunya reclamen crear una Direcció General pròpia\nImatge del congrés anual de l'Associació de Caps i Comandaments de la Policia Local de Catalunya.\nHo han demanat al congrés anual que han celebrat al Vendrell\nActualitzada 10/04/2019 a les 16:27\nEls caps i comandaments de la Policia Local han reclamat al Departament d’Interior la creació d’una Direcció General pròpia que substitueixi l’actual Comissió de Coordinació. És un dels consensos a què han arribat durant el congrés anual de l’Associació de Caps i Comandaments de la Policia Local de Catalunya (ACCPOLC), celebrat aquest dimecres al Vendrell. Els màxims responsables policials als municipis han instat Interior a aprofitar la futura llei de Policia de Catalunya per millorar la gestió dels cossos, alhora que han reivindicat poder participar a la direcció acadèmica de l’Institut de Seguretat Pública, on es formen els agents.\n«Que la coordinació i l’ordenació de les policies locals recaigui en una Direcció General seria una mesura que permetria definir, al màxim nivell de responsabilitat institucional, els recursos necessaris per prestar els serveis bàsics de policia i establir un marc laboral comú per a tots els agents», ha defensat Conrad Fernández, president de l’ACCPOLC.\nEn la mateixa línia, ha augurat que la creació d’una Direcció General també permetria redefinir millor la distribució de competències entre les policies locals i Mossos d’Esquadra, així com establir serveis comuns, com el control de la qualitat dels serveis, la deontologia professional i la gestió logística.\nRespecte la direcció de l’Institut de Seguretat, des de l’ACCPOLC han assegurat que, si en formessin part, podrien contribuir a definir un pla de carrera professional vàlid per a tota la policia, alhora que s’han ofert a actualitzar les condicions d’accés i revisar els processos de selecció, promoció i mobilitat per a fer-los comuns.\nComenta el contingut : Policies locals d'arreu de Catalunya reclamen crear una Direcció General pròpia


Advocats Barcelona |Forcam Advocats\nEl despatx d'advocats a Barcelona\nForcam Advocats Barcelona, està ubicat a una de les zones més ben comunicades de la ciutat, amb facilitat per accedir amb transport públic i amb transport privat. Està ubicat al C/ Can Ràbia 3-5, Planta 4, Barcelona CP 08017 (Barcelona). Disposem d’unes instal·lacions modernes i adaptades als nous temps, dividides en diferents espais.\nForcam Advocats Barcelona constitueix la seu central del despatx, i on treballen la major part dels advocats de la nostra firma. El nostre despatx d'advocats de Barcelona està format per advocats experts i amb experiència. Els nostres advocats a Barcelona ofereixen assessorament jurídic de qualitat i molt especialitzat, donat que comptem amb advocats mercantils, advocats penalistes, advocats laboralistes, advocats experts en familia, advocats experts en recuperar deutes i advocats experts en Real Estate.\nOferim serveis jurídics de qualitat a Barcelona i els seus voltants.\nContacteu amb nosaltres si necessiteu assessorament legal personalitzat, de la mà dels millors advocats a Barcelona.\nFORCAM ADVOCATS BARCELONA concep el tracte pròxim amb el client i la qualitat dels serveis, com un dels principals objectius del despatx. Els advocats que conformen el despatx d'advocats a Barcelona són advocats especialistes en una matèria del dret, i amb una dilatada experiència en litigació, aportant una garantia de solvència per al client. Els nostre despatx d'advocats a Barcelona ofereix serveis d'assessorament jurídic i assistència lletrada en litigis, tant a particulars com empreses.\nServeis legals que ofereix el nostre despatx d'advocats a Barcelona:\nA FORCAM ADVOCATS BARCELONA comptem amb els millors advocats a Barcelona.


Sánchez proposarà un nou Estatut per a Catalunya en un debat al Congrés\nEl Congrés dels Diputats celebrarà el dimecres 12 de desembre un debat monogràfic sobre la situació política a Catalunya. El debat es farà a instàncies d'ERC i del PDeCAT, que varen registrar un escrit en què reclamaven a Sánchez que comparegués per a informar de les «iniciatives del Govern espanyol per a examinar aquelles solucions polítiques que permetin una solució democràtica a les demandes de la societat catalana».\nSánchez hi exposarà la seva proposta per a Catalunya, que segons ja va explicar, es tracta de la celebració d'un «referèndum d'autogovern», a partir d'una reforma de l'Estatut d'Autonomia.\nForma part d'un pla de tres fases: reduir la tensió entre els dos governs, normalitzar les relacions mitjançant acords en qüestions sectorials i en els pressupostos i, finalment, una votació sobre el nou Estatut.\nAquests sociolistos encara no saben que la reforma de l'estatut de Catalunya només pot ser proposat pel propi Parlament de Catalunya?\nAixò passa quan les universitats van regalant masters i llicenciatures a "dret" i tort.\nSànchez hauria de proposar que se'ns tornin els diners de la banca rescatada, ara que els bancs s'estan forrant amb beneficis del 25% superiors, i els rescats de les autopistes radials de Madrid, o la plataforma Castor, ... seguim? Tot el demés és fer volar coloms per entretenir al personal. D'estatut ja en tenim un que per cert no ha sigut aprovat pels catalans (recordeu-vos de'n Alfonso Guerra dient que van passar el ribot i les tisores per retallar el que no els hi convenia, quan Sapatero havia dit alló de: Apoyaré el estatut que salga aprobado del Parlament... com totes les promeses vingudes dels "Sucesores de Franco &Cia".\nPer MartiBCN, fa 8 mesos\nNingú a Catalunya vol un nou Estatut, que deixi de prendre el pel a la gent.


Itàlia a fons a l'agost: Vols + Autobús - ViajesBlog\n1 Com trobar els vols més barats des de la meva ciutat?\n2 Com trobar bitllets d'autobús?\nUna bona opció per conèixer diversos ciudadese Itàlia aquest estiu Megabus ha arribat recentment Itàlia, amb diverses rutes i tenen preus promocionals 1 € la manera !! Aquesta promoció ha estat un parell de setmanes, però encara hi ha molts camins dates 1 € a Itàlia.\nLa idea és sortir de la teva ciutat a Espanya i buscar vols de baix cost cap al nord (Torí, Milà …) després veure vol de tornada des del sud d'Itàlia ( Nàpols). Una vegada que una ruta no serà en autobusos Megabus parant en diverses ciutats. També pot fer el contrari … arribar al sud i cap al nord.\nSortida de Barcelona a Torino (Ryanair) després l'autobús: Torí-Milà-Pàdua / Venècia-Florència-Roma-Nàpols i tornada a Nàpols a Barcelona Vueling\nCom trobar els vols més barats des de la meva ciutat?\nInicia una sessió Skyscanner terme i es col·loca a la seva ciutat de destinació en: ITÀLIA, apareixeran els millors preus en la data en què té lliure, així que vostè pot optar per iniciar la seva ruta\nBusqui ara aquí a Skyscanner\nCom trobar bitllets d'autobús?\nPot veure'ls a la web de Megabus\nEl preu de la ruta de transport és un total de només € 80,50 a l'agost! Barcelona-Torí-Milà-Pàdua / Venècia-Florència-Roma-Nàpols-Barcelona :\nTingueu en compte que aquesta ruta és només un exemple, pot presentar una altra com ara:\no un curt com Barcelona-Milà-Florència-Roma-Barcelona etc … depenent del dia de pressupost i té lliure\nrutes des 24 Megabus juny a Itàlia són:\nNàpols – Roma – Florència – Bolonya – Milà – Torí (i viceversa)\nNàpols – Roma – Florència – Pàdua – Venècia (ia l'inrevés)\nVenècia – Pàdua – Florència – Roma – Nàpols\nTorí – Milà – Verona – Pàdua – Venècia\nVenècia – Pàdua – Verona – Milà – Torí\nTorí – Gènova – Sarzana – Siena – Roma\nRoma – Pisa – Gènova – Milà (i oposada)\nNàpols – Roma – Florència – Bolonya – Milà (i viceversa)\nA més, es pot gaudir de wifi gratuït * a bord i 25 kg d'equipatge subsidi!\nPer a una anàlisi de les opcions no s'oblidi lliure opcions per compartir Couchsurfing o albergs si la llarga ruta de 1 el meu, si vostè està a només 10-15 dies vostè pot trobar Airbnb o hoteles baratos\nVisitant Roma, proposo que vegis posts sobre lliure per visitar la ciutat o llocs per menjar opcions barates aquí:\nEntrada més recent Entrada7 plans barats a Salou\nEntrada mésVols a Sud-àfrica des 338 € a / t


Uns mossos d’esquadra amb discapacitat van poder vestir uniforme en l’acte del Dia de les Esquadres per ser condecorats – Associacions per la Integració laboral\nUns mossos d’esquadra amb discapacitat van poder vestir uniforme en l’acte del Dia de les Esquadres per ser condecorats\nVan ser autoritzats a poder recollir d’uniforme les seves respectives medalles\nPosted on 13 Abril, 2016 per AILMED in Mossos d'Esquadra // 1 Comment\nUns mossos d’esquadra amb discapacitat van ser autoritzats a poder recollir d’uniforme les seves respectives medalles en l’acte central del Dia de les Esquadres. Aquests companys han volgut mantenir l’anonimat.\nSembla que això no sigui cap notícia rellevant, però és la primera vegada que s’autoritza que uns mossos d’esquadra amb discapacitat que estan ocupant places de tècnic de suport, per motiu de tenir reconeguda una incapacitat permanent total per part de l’INSS, puguin acudir d’uniforme a un acte.\nFins ara a aquestes persones, per motiu tenir un grau concret de discapacitat, se les prohibia vestir uniforme en qualsevol acte dient que no podien perquè “ja no eren mossos”. Ni per recollir una medalla per una actuació policial! Que no facin funcions policials perquè tenen una discapacitat no justifica tal deshonor ni que se les humiliï d’aquesta manera.\nAltre any va haver un company en aquesta situació que es va sentir tan ofès per la prohibició que fins i tot va acudir a recollir una condecoració a aquest acte i va vestir uniforme sense que l’haguessin autoritzat.\nConsiderem un gest molt positiu que aquests companys hagin estat autoritzats a recollir les seves medalles vestits d’uniforme. És un fet que hauria de ser normal. Tanmateix és molt surrealista que no tinguin les seves credencials, com la té qualsevol company en segona activitat, perquè se les hagin retirat per motiu de la seva discapacitat. Pas a pas.\n1 Comment on Uns mossos d’esquadra amb discapacitat van poder vestir uniforme en l’acte del Dia de les Esquadres per ser condecorats\nJordi // 14 Abril, 2016 a les 14:48 // Resposta\nNingu es pot imaginar el fart de plorar que es fa un, quan tres dies abans de l’Acte Oficial del “Dia de les Esquadres” es rep una trucada per part de funcionaris de la Generalitat que et manifesten que no se’t permet vestir l’uniforme per rebre la maxima condecoracio. Son coses que no costen diners… i decisions que no haurien de prendre persones de recursos humans, o altres departaments aliens al Cos de Mossos d’Esquadra.\nPer fi es van prerent decisions encertades, felicitats!!!


28 ràdios locals posen en marxa cinc magazins territorials - comunicació21\nRedacció|2021-02-10T11:45:12+01:0027 juliol 2018|Comunicació21\nLes cinc col·laboracions radiofòniques desembocaran en sengles magazins de tres hores que s’emetran en directe, de dilluns a divendres, i que oferiran actualitat local i entreteniment amb seccions temàtiques, connexions i participació dels oients. Són:\nConnectats a l’estiu (de 9 a 12 h), amb Cugat.cat, Ràdio Ciutat de Badalona, Ràdio Municipal de Terrassa, El Prat Ràdio i Ràdio Sabadell. A partir del 7 de setembre, el programa es consolidarà a la graella amb el nom de Connectats i la incorporació de Ràdio Castellar.\nAquí, a l’oest (de 16 a 19 h), coproduït per UA1 Lleida, EMUN FM, Ràdio Ponent, Ràdio Rosselló i Ràdio Tàrrega.\nCarrer Major (de 16 a 19 h), que aplega Ràdio Ciutat de Tarragona, Altafulla Ràdio, Ràdio la Selva, Ràdio Montblanc, Ona la Torre, Ràdio l’Hospitalet de l’Infant i LaNova Ràdio.\nEl Far (de 16 a 19 h), que arrencarà el 3 setembre amb la participació de Ràdio Arenys, La Cala Ràdio, Ràdio l’Escala, Ràdio Delta i Canal Blau FM.\nEls quatre primers magazins ja es van emetre l’estiu de 2017 (amb petites variacions en les emissores participants) i el cinquè és nou.\nAquestes coproduccions de les emissores locals segueixen el model de La tarda, que amb sis temporades en antena ha establert una metodologia de treball col·laborativa entre ràdios, la qual ja es va reproduir l’estiu passat amb sis magazins territorials.\nLes cookies són petits arxius de text que s'envien al teu dispositiu quan visites un lloc web. Les galetes són retornades a la pàgina web d'origen cada cop que la visites o a un altre lloc web que les reconeix. Les cookies actuen com un record d’una pàgina web, l


manelzaera: Google Public DNS\nEl Domain Name System (DNS) és el sistema que permet que en comptes d'escriure adreces numèriques quan volem accedir en algun lloc de la xarxa, escriguem adreces composades per paraules separades per punts, com ara http://www.google.com. Qualsevol connexió a Internet utilitza un servidor DNS per poder traduir noms d'adreces en els números corresponents. Si utilitzeu una connexió ADSL a casa aquests servidors, o bé els tindreu configurats a l'ordinador o bé al router que rep el senyal d'ADSL.\nPerò, els servidors de noms poden canviar o poden fallar i ens podem quedar sense poder navegar o fer altres operacions per Internet, perquè no tenim memoritzades les adreces IP dels llocs on volem anar. Aleshores és quan, si coneixem servidors DNS alternatius els podem afegir a la nostra configuració de xarxa i mirar si el problema se soluciona -qui no ha configurat algun cop els DNS de Telefónica tot i tenir l'ADSL d'un altre proveïdor?-.\nDoncs bé, ahir Google publicava el projecte Google Public DNS, el qual proporciona un servei global de servidors DNS, oferint velocitat i seguretat. Només cal afegir les adreces 8.8.8.8 i 8.8.4.4 com servidors de noms als vostres ordinadors i/o routers, i ja tindreu accés als servidors de noms de Google.\nAhir Genbeta parlava d'un nou pas en la conquesta de la xarxa per part de Google. Potser sí però, almenys com DNS alternatius seran útils, no?\nSí, seran útils. Però discrepo amb que siguin més ràpids. Per qüestions topològiques, per poc bé que ho faci l'operador de torn, sempre estaran més a prop els DNS de l'operador que et dóna servei que els de google. Respecte a la seguretat puc dubtar, és evident que no tots els operadors li donen la mateixa importància als DNS.\nEn qualsevol cas, com a eina de comprovació em semblen molt útils, i donada la facilitat per recordar-los, sempre et poden donar un cop de mà. Jo, en qualsevol cas, em quedaré amb els meus ;).\nRecordem que aquest és un sistema de DNS cache, no DNS autoritatiu.\nSí, a mi em semblen interessants com alternatius i per ser fàcils de recordar. La resta és opinió de Google però, com tu dius, la rapidesa és més que dubtosa.


Si no és sostenible, no és progrés | ALMA\n— divendres, 21 jun. 2019\nAbús del plàstic sense límits, grans emissions de CO₂, una desigualtat salarial enorme… La producció empresarial actual és insostenible. Tothom ho sap i pocs actuen. Per posar-hi remei, la Fundació Bancària ”la Caixa”, sota la direcció acadèmica d’ESADE, ha creat l’Observatori dels Objectius de Desenvolupament Sostenible (ODS), que analitza el compliment de les empreses espanyoles de l’Agenda 2030, aprovada el 2015 per les Nacions Unides. I, tot i que els progressos encara no siguin impactants, el director, Àngel Pes, és optimista: les empreses comencen a entendre que complir l’agenda sostenible els beneficia econòmicament, i els avenços tecnològics ho posen tot al seu abast. El món està preparat per canviar.\nQuines empreses és més urgent que canviïn de model cap a un de més sostenible, les pimes o les grans cotitzades?\nTotes. Naturalment, l’impacte individual d’una multinacional és superior. Però, en termes agregats, el teixit empresarial està compost en un 90 % per pimes. Per tant, en conjunt suposen una contribució més gran. És vital que totes coneguin els Objectius de Desenvolupament Sostenible i que vegin que, a part de les qüestions ètiques i de responsabilitat ecològica i social, complir-les va en favor del seu propi interès.\nCom els pot resultar interessant fer inversions importants i canvis radicals en la seva forma de negoci?\nCanviar els beneficia de tres maneres. Una, millorant-ne la reputació i credibilitat de cara als clients. Dos, si ho fan les primeres, estaran més ben posicionades que la competència un cop aquestes mesures siguin obligatòries. Tres, invertir en tecnologia en millorarà l’eficiència i en reduirà el consum i costos, etc. I n’hi ha una quarta: la retenció de talent. Molts joves ja no només busquen un bon sou, sinó que volen treballar en una empresa que contribueixi positivament a la societat. Així que pots enganyar-te al principi, però no canviar a mitjà termini et portarà al desastre. Només el progrés sostenible és progrés.\nAra s’acaba de publicar el segon informe de l’Observatori. I, tot i que les xifres milloren respecte del primer, només un 14 % de les empreses cotitzades fan el que els demana l’Agenda. Per què tan poques ho compleixen?\nPerquè l’Agenda encara és molt desconeguda, cosa que requereix un esforç més gran de comunicació per la nostra banda. Per això publiquem l’informe i per això difonem el fet que són les empreses més punteres i les que van millor les que compleixen els ODS, per crear un efecte imitació. A més, complir l’Agenda sostenible també és difícil perquè és transformadora, és a dir, exigeix fer les coses d’una altra manera, i a tothom li costa canviar. Fixa’t que, tot i que totes les empreses tenen molt clar que si no es digitalitzen desapareixeran, la digitalització està sent molt lenta. I això que es tracta de la supervivència pròpia!\nI, a més, ni tan sols és una llei de compliment obligatori…\nEls ODS no són jurídicament vinculants, però tant des de la Unió Europea com des d’Espanya s’han publicat lleis i directives que ja empenyen cap al compliment. Hi ha una pressió des de les regulacions públiques.\nEn què hem avançat més des del 2015?\nEl que les empreses tenen més clar i incorporat són les qüestions relatives al medi ambient: ús d’energies renovables, eficiència energètica, reducció d’emissions… I la igualtat de gènere. Tot i que no és un procés que hagi acabat ni molt menys, és una de les qüestions més presents en l’àmbit empresarial, que es reflecteix en la preocupació i les polítiques que es posen en marxa.\nL’economia circular està costant més.\nSí. L’economia circular és una de les qüestions més complexes, perquè és la que exigeix més canvis. El concepte d’usar i llençar està molt incorporat en la nostra ment i és totalment contradictori al que necessitem: que el consumidor vagi a la compra amb les seves pròpies bosses, que el fabricant, en comptes de l’obsolescència programada, busqui que els aparells tinguin una vida útil més àmplia… S’ha de canviar integralment el concepte de com fer negoci.\nSona a camí llarg… Alguna dada optimista per seguir amb fe?\nÉs la primera vegada en la història que els 195 estats del món es posen d’acord en un programa comú amb un grau de detall considerable: 17 objectius desglossats en 169 metes per complir en 15 anys i un lema: “No deixar ningú enrere”. És a dir, és una agenda de treball. I el millor: es pot complir! En tenim els recursos tecnològics, financers i humans. Només ens falta la voluntat de fer-ho.\nI ciutadana, i empresarial, i de les ONG i de tot el món. Perquè s’ha de canviar tot: la manera de produir, de consumir, de transportar (hem d’electrificar tot el que sigui susceptible de ser electrificat i aconseguir que la producció d’energia elèctrica vingui de fonts renovables al 100 %)… Al final, els polítics fan el que la gent vol que facin. I si no hi ha una pressió social perquè una cosa es faci, no la fan, això està clar.\nQuè és el més gratificant de la teva feina?\nQuan el 2007 vaig començar a treballar en temes de sostenibilitat, era una cosa absolutament marginal, gairebé exòtica! Estic molt satisfet d’haver aportat el meu petit gra de sorra perquè, tot i que encara estiguem lluny de ser una tendència dominant, estem immensament millor que fa 12 o 13 anys.\nImaginem els millors pronòstics: arriba el 2030 i els diaris anuncien que hem complert amb els ODS. Com seria aquest nou món?\nPrimer, més net. L’atmosfera, el mar, hi hauria una biodiversitat garantida… Segon, la diferència entre homes i dones es limitaria a les qüestions purament biològiques i no socials, d’hàbits o restriccions. I tercer, un món sostenible tindria unes institucions justes, hi hauria un índex de conflictivitat molt menor, estaríem més segurs. Viuríem en un món en pau.\nIl·lustracions: Rebeka Elizegi


La torre Lluvià comença a agafar forma - Regió7 :: El Diari de la Catalunya Central\nLa torre Lluvià comença a agafar forma\nL´actual fase de rehabilitació estructural, que s´acabarà l´octubre vinent, inclourà recuperar la torrassa superior\ngemma camps | manresa 07.08.2014 | 07:48\nSemblava impossible però la torre Lluvià ha començat a agafar forma. La primera fase de reconstrucció de l´edifici de propietat municipal quedarà enllestida l´octubre vinent. A hores d´ara ja es pot veure l´esquelet de la torrassa, que serà com la que hi havia i va caure els anys vuitanta.\nEl que s´està portant a terme des del març passat és una rehabilitació estructural, que ha comportat desmuntar i buidar tot l´edifici per dins, de manera que només n´han quedat les parets exteriors. A banda d´enderrocar les parts més malmeses, aquesta fase també inclou construir una nova estructura metàl·lica interior amb nous forjats, i refer els tancaments i les cobertes.\nEls últims dies s´han començat a aixecar els sostres per lligar l´estructura horitzontalment; el pas següent serà construir la torre del capdamunt, que imitarà la que hi havia i donava personalitat a la casa. Per projectar-la, els arquitectes s´han basat en una fotografia del 1981; en el cas de l´escala interior, com que no se n´han conservat els plànols originals, han agafat com a model la torre que hi ha a la casa Lluvià, l´edifici situat al carrer de l´arquitecte Oms, al costat del Casino. Seguidament, es faran les cobertes, amb el sota teulada amb bigues de fusta.


Una discussió familiar acaba amb un detingut per enfrontar-se a la policia - Poble Andorrà\nUna discussió familiar acaba amb un detingut per enfrontar-se a la policia\nHi ha també un arrestat per violència de gènere\nLa policia ha detingut dues persones en les últimes hores. Es tracta de dos homes que s’han vist involucrats en problemes d’àmbit domèstic i que han acabat arrestats. El primer cas, tot i que no hi ha molta informació al respecte, està relacionat amb una discussió familiar tan forta que els veïns acaben per trucar a la policia. Quan els agents arriben al lloc dels fets, l’home del pis acaba enfrontant-se amb la policia i acaba detingut. La policia ho ha comunicat a través d’una piulada on recorda que si s’és testimoni d’un delicte o es creu que s’està cometent un acte violent en l’edifici on es viu cal avisar a la policia trucant al 110.\nUna segona detenció ha tingut lloc, tot i que només s’ha informat que es tracta d’un cas de violència de gènere. La policia ha aprofitat la comunicació per destacar que “si et maltracta física o psicològicament, no estàs sola. Truca’ns al 110”.\nLa policia també ha explicat a través de les xarxes socials que no només s’està controlant el pas per les fronteres per carretera. S’estan fent vigilàncies en els passos de muntanya tant per a evitar que pugui haver moviment relacionat amb els estupefaents que es vulguin fer entrar al país com per treballar perquè no hi hagi contraban. En aquest cas recorden que és una tasca important per a la seguretat de tots plegats.\nXavier Espot es reduirà el sou un 20% i ministres, secretaris d'estat i ambaixadors un 15%


- LO VILET: COM ARRIBAR -\nBenvingut, oh pobre mortal, tu que acabes de patir una lliçó d'humilitat ara seràs premiat amb el coneixement que molt pocs posseeixen: la ruta òptima per arribar al Vilet.\nEl trajecte el dividirem en 7 fases, cadascuna més difícil de seguir que la seva predecessora, així que posa-hi molta atenció puix que només les explicaré una sola vegada:\nFASE 1: TRAJECTE "QUALSEVOL LLOC - TÀRREGA"\nDes de qualsevol lloc te'n vas a Barcelona o a una altra població situada entre Tàrrega i Barcelona. Un cop allà te les apanyes com puguis per agafar la A-2 (antiga N-II) en sentit Lleida. Has d'abandonar aquesta autovia per la sortida que posa "Tàrrega–Est ", que si no recordo malament es la número es la 510 (amb un error de ±2).\nFASE 2: TRAVESSANT TÀRREGA\nHas de travessar Tàrrega de forma adequada per agafar la carretera C-14. Com es fa això? apunteu:\n- Entres a Tàrrega per la zona industrial: polígons a la dreta, polígons a la esquerra, polígons davant, polígons darrera... Seguiu recte fins trobar una maxi-rotonda.\n- Has de fer la rotonda i sortir per la sortida de l'esquerra, per un carrer que fa una micona de pujada.\n- Bueno, pues aquest carrer l'has de seguir recte fins al final, fins que s'acaba. Voleu més informació sobre aquest carrer? Vale. Doncs després de la micona de pujada ja veureu com comença a fer baixada. El carrer va travessant unes rotondes que totes tenen trastos al mig (un tractor, pedres de molí i ferros varis) i fins i tot un semàfor (a Tàrrega tenen de tot). A les rotondes s'ha de seguir recte, no la cagueu. Al passar per sobre un pont, es carrer va girant un mica per la dreta. A la dreta es van deixant camps de futbol i més endavant una paret tercermundista de totxos horribles.\n- Passat tot això s'arriba a una cruïlla i el carrer s'acaba. S'ha de girar a la dreta o a la esquerra. Doncs vosaltres cap a la esquerra. Si tireu cap allà, trobareu dues mini-rotondes, una benzinera Repsol i al cap de poc un cartell on diu que heu sortit de Tàrrega. El carrer deixa de ser carrer i té tota la pinta de carretera. Pues sí, estareu a la C-14.\nFASE 3: TRAJECTE "LA RECTA ES PERFECTA - LO REVOL NINGÚ EL VOL"\nQuan surts de Tàrrega per la C-14, la carretera gira cap a l'esquerra i llavors té 9 km. d'una línia completament recta (en planta). En alçat té una forma sinusoïdal. Si la carretera no compleix aquestes característiques es que t’has equivocat.\nFASE 4: LA ENCRUCIJADA\nCom deia, has d'anar per la C-14 durant uns 9 km. Després de recórrer aquesta distància, hauràs d'agafar una sortida a la dreta. Com la reconeixeràs? Perquè hi veuràs una benzinera. a més hauràs trobat cartells que indicaras algo com "Sant Martí", "Arbeca" o "Vallbona". En fin, que agafant aquesta sortida de la benzinera aniràs a parar a una rotonda i allà hauràs de girar cap a la dreta i d'agafar la carretera L-201, que porta cap a Sant Martí. ATENCIÓ: En qualsevol anterior als 9 km, IGNORA totes les senyals que t'indiquin algo sobre "Sant Martí de Maldà". Són trampes mortals, especialment una cruïlla que hi ha a l'alçada de Verdú. Vosaltres ni cas, seguiu recte fins haver-vos allunyat uns 9 km de Tàrrega..\nFASE 5: TRAJECTE "SEGUINT EL RIU CORB"\nEl que faràs ara és anar per la L-201, que va paral·lela al traçat del riu Corb. Aquest riu no es diu així perquè hi hagin molts d'aquests animals (corbs), sinó perquè fa bastantes corbes. Ni moltes ni poques: bastantes. Aniràs deixant a la esquerra els desvios per anar als pobles de Nalec i Rocafort de Vallbona. Quan ja estiguis una mica cansat d'anar per la L-201, això vol dir uns 5 km. de trajecte des de la benzinera, quan et sembli que la carretera per fi fa una recta, llavors t’apareixerà, una mica amagat, el trencall per anar cap al Vilet. Apareix en forma de gir cap a la esquerra, amb una senyal que indica "Vilet" (claro, no posarà "París"...). Tira cap allà.\nFASE 6: EL TROS MÉS CHUNGO\nEn aquest moment estaràs a la carretera LV-2017, però tu no ho sabràs. Ni tu ni el 90% de la gent de la comarca, perquè em sembla que ningú saps que aquell tros de camí fatalment asfaltat té un nom que és ni més ni menys que LV-2017. En aquestes línies, de moment encara no t'he dit res d'interessant pel que fa a la teva orientació. Pues continua llegint. Total: que hauràs abandonat la L-201 seguint el cartell que posa "Vilet". des d'aquell cartell et faltarà 1 km per arribar al poble. Crec poder afirmar (i sinó ja m’ho diràs), que a partir d'aquest punt podràs trobar tu solet el camí per anar al Vilet. I sento dir-te que si en aquesta fase et perds es que ets "Lerdo de cojones". Pozzi, es realment fàcil.


Es presenta en societat el Pacte Local pel Referèndum a Ripollet -Política- 08/06/2017\nAquest dijous, 8 de juny, es presenta el Pacte Local pel Referèndum a Ripollet en un acte central que tindrà lloc al Centre Cultural, a partir de les 20 hores. La presentació del Pacte Local pel Referèndum comptarà amb la presència de l'alcalde de Ripollet, José M. Osuna, i el president d'Òmnium Cultural, Jordi Cuixart. Després de la lectura del manifest del Pacte Local pel Referèndum, es procedirà a l'acte solemne de signatura a càrrec de les entitats que s'hi han adherit.\nLa cerimònia de presentació i signatura del Pacte està organitzada per Ripollet per la Independència, la secció local de l'Assemblea Nacional Catalana. Durant l'acte, la Societat Coral "El Vallès" interpretarà algunes peces musicals. La relació d'entitats adherides al PLR es farà pública el mateix dijous, després de l'acte, ja que fins aquell moment les entitats s'hi poden adherir.\nXerrada sobre les pensions en una Catalunya independent\nA més de la presentació del Pacte Local pel Referèndum, Ripollet per la Independència ha organitzat aquest divendres, 9 de juny, una xerrada amb el llicenciat en dret Carles Campuzano al Casal d'Avis (c. del Calvari, 90). La xerrada s'iniciarà a les 18 hores. Sota el títol Les pensions en una Catalunya independent, Campuzano parlarà als assistents sobre el futur de les pensions i altres qüestions relacionades.\nCampuzano explicarà les tesis de l'ANC, segons les quals l'Estat espanyol esgotarà el Fons de Reserva de la Seguretat Social durant aquest 2017, fet que provocarà que el Govern central s'hagi d'endeutar encara més per poder complir amb el pagament de les pensions. L'Assemblea Nacional assegura que en una República Catalana, les pensions estarien garantides. Per una banda, perquè l'Estat espanyol estaria obligat legalment a assumir-les. Però si ho incomplís, la Generalitat ho podria assumir, tenint en compte les lleis de transitorietat jurídica. Aquest tema i d'altres seran el centre de la xerrada.\nFoto: Ripollet per la Indepèndencia - Imatge de la xerrada de l'economista David Fernández celebrada el 18 de maig, i cartells oficials dels actes d'aquesta setmana.


Enric I. Canela » Blog Archive » Codi lliure al Ministeri de Justícia finès\nCodi lliure al Ministeri de Justícia finès\nLlegeixo al web de La Farga que el Ministeri de Justícia de Finlàndia ha migrat el seus programes d’ofimàtica a OpenOffice. Els finesos van adoptant el programari lliure. Caldrà veure com evoluciona això.\nA quins acords arribaran finalment amb Microsoft? Crec que l’únic camí que tindrà èxit és el de l’acord.


Cabanyal Íntim, 11 propostes d'avantguarda - Diari La Veu\nEscriba el número 893157\nCabanyal Íntim, 11 propostes d'avantguarda\nEl Festival arranca aquest divendres\n26 abril 2013 01:00h\nPROGRAMACIÓ COMPLETA I ACTUALITZADA DEL 3er CABANYAL ÍNTIM\nEn total, seran 11 muntatges “d'avantguarda, que satisfaran les necessitats dels més grans i també dels més menuts”, asseguren els responsables del certamen. Així, es podrà gaudir des de propostes centrades en la gastronomia fins a propostes pròpiament teatrals, passant per la dansa, el clown, el teatre infantil, la poesia escènica i el teatre més experimental.\nCabanyal Íntim, organitzat per Francachela Teatre en col·laboració amb la Plataforma Salvem el Cabanyal, anat consolidant-se "com un dels festivals referents de les arts escèniques d'avantguarda a la ciutat de València, pel seu suport a la creació local i per la seua tasca de dinamització del patrimoni històric i social d'un barri a través de l'art", destaca l'organització.\nAquest divendres a les 19.30 hores donarà el tret d'eixida la performance inaugural, Intimidades tendidas, a càrrec de Lucía Jaén i Alicia Botía i la fotògrafa Kathi Seemann, que omplirà el carrer Sant Pere de dansa contemporània, fotografies i roba estesa pels balcons per il·luminar de color el barri i fer el començament d'aquesta 3a edició. Després, es desenvoluparan diverses actuacions entre les quals destaquem el concert del grup valencià Dwomo i les actuacions de Grand Tour (Graham Bell Tornado) i el poeta Jesús Ge, tot això presentat per La Diva.\nA partir de dissabte i fins a diumenge a la nit, els espectadors podran gaudir d'onze espectacles de diferents disciplines artístiques d'aproximadament 25 minuts de durada, que es representaran durant 6 vegades al dia al llarg del cap de setmana. Les peces d'aquesta edició aprofundeixen en el fet escènic des de diferents òptiques i estils però amb la temàtica comuna de la ‘celebració de la vida’. En temps de crisi i de difícil conjuntura política i social, el festival advoca pel positiu com motor de canvi, però sense oblidar la crua realitat actual, la crítica i la sàtira política.\nCobdícia i corrupció política\nEspectacles com '¿Qué queda de mí cuando no queda nada?', de la Cia. Taninna Produccions o 'Disculpe el señor. L'esperança', de la Cia. Lozano i Zapico, presenten ‘la dura realitat de l'esclerosi múltiple i la cobdícia i la corrupció política, respectivament, per a mostrar la cara més crítica i realista del festival’.\nD'altra banda, les dosis d'humor i alegria vénen representades per la Cia. Aérea Teatro, que amb el seu espectacle de clown ‘5 puertas’, ens recorda l'alegria d'estar vius i la importància de la donació de sang, recreant una sala d'espera d'un hospital res convencional. Diumenge des de les 10.00 a les 14.00 hores, el públic del festival podrà convertir-se en donant i acudir a una unitat mòbil d'extracció que serà instal·lada davant el Mercat del Cabanyal.\nLa dansa més compromesa socialment ve de la mà dels ballarins Abel Martí i Juana Varela, que amb la seua peça 'Sola', ens mostraran un treball basat en la llengua de signes i en la ceguesa. La Cia. Titoyaya presenta, en canvi, una bonica i poètica proposta de dansa, que ens ajudarà a comprendre la bellesa i importància del mar i del barri, a través de 'Con vistas al mar'. Finalment, Clara Crespo i Alex Cantó ens faran partícips de la construcció del seu espectacle, Caseta Indestructible. Una posada en escena de manera que presta especial atenció al lema d'aquesta edició, la celebració de la vida.\nEl teatre documental i de la memòria es farà un forat gràcies a la Cia. Tabula Rasa que amb Un Àncora al cor, deixa al descobert la història de la seua família lligada a una antiga casa de banys situada a la platja de les arenes.\nPer als qui prefereixen acostar-se a les parts més oblidades del barri, el festival proposa 'Quién teme al bloque feroz? El Clot, la bona vida', una experiència de 6 hores de durada que inclou el recorregut, el dinar i la sobretaula, en forma de jornada de convivència entre el públic i els habitants del controvertit Bloc Portuari, edifici d'habitatges socials que forma part del paisatge del Cabanyal des dels anys 50. Aquesta iniciativa està impulsada per l'equip format per EKA, La Cuina Furtiva i Encajes Urbanos, amb la col·laboració de Sergi Tarín i el col·lectiu interdisciplinari Transcultura.\nEnguany el festival incorpora la gastronomia com una de les novetats més destacables a través d’un viatge culinari, musical i escènic dels acolorits carrers de la Havana Vella. La Cia. Montalvo Produccions ens revela les similituds d'aquest barri amb el del Cabanyal en Paladar Havana, un espectacle recomanable per als amants de la gastronomia, de la música i de l'arquitectura.\nCal esmentar que el teatre infantil està doblement representat en aquesta edició: La Poligonera Polivalente en 'Kika i Planta' aborda la importància de fomentar en els xiquets el respecte per la naturalesa i el valor de les coses xicotetes a través d'una captivadora història d'amistat feta amb la tècnica del ‘stop motion’. Per part seua, la Cia. La Lola Boreal incita als assistents a participar en la construcció de Villa Quitapenas, una peça de dansa, audiovisuals i pintura que anima els menuts a usar la bicicleta com a millor transport.\nFinalment, el festival ofereix activitats paral·leles a la programació oficial, com són els ja habituals Íntims a la Nit, concerts escènics de la mà d'Ana Elena Pena i els ‘Jipiloyas’ d'una banda, i ‘Luna y Panorama de los Insectos’ per una altra. I com a novetat i espai audiovisual d'enguany, presentem els Íntims al Café; dos projeccions de documentals sobre el barri que ens ajudaran a revaloritzar-lo i conèixer més de prop la seua història. Monica Cases és l'autora de Llocs de la memòria. Platja de la Patacona (2013) i Marta Guerrera i Benigne Moreno ens ofereixen una mirada diferent amb Sguardo sul Cabanyal.\nEscriba el número 634436


Propera estació: Univers 18-19 | Pregaria.cat\nPropera estació: Univers 18-19\nPer pregaria.cat on dl., 10/09/2018 - 10:27\nEl nostre «tren» ha recorregut setmanes on molts han pogut parar i deixar reposar la màquina. Estones de canvi de context, de família, de disbauxa, de relax a la natura, de llegir... Altres potser les vacances vindran més endavant, o fins i tot n’hi ha que no en disposen. Sigui com sigui, el tren recorre el setembre la següent parada. Tornem a l’escola, la uni, la feina, i s’obre un univers d’agendes i activitats, de somnis per aquests mesos, de trobades i reunions.\nHem carregat veritablement les piles? Si és així, sabrem també programar com cuidar-nos interiorment. Encetem un nou Univers 2018-2019: podem rebre’l com un feix pesat a carregar, o com un conjunt d’oportunitats. Aquest és el miracle de la pregària: allò que semblava pesat, des de la Seva intimitat sembla un conjunt d’activitats on poder aportar resplendor interior, audàcia i entrega, amor... en definitiva, això és el que compta, i només això.\nAquest inici de curs 2018 seguim la celebració dels 10 anys de PREGARIA.CAT amb l’estrena d’una nova secció, «Un dibuix que parla», on cada setmana inclourem un petit comentari de Francesc Roma sj per a la reflexió de l’evangeli del proper diumenge amb infants, i on podreu descarregar-hi els dibuixos en color i blanc i negre associats (Patxi Fano).\nQue la nostra ruta per aquest nou any acadèmic comenci centrada en Déu, que ens donarà la il·lusió per encetar i llançar-nos als paisatges més desconeguts.


Pau Martínez: “El club de lectura de còmic és molt heterogeni” | BiblioClubs Eixample\n← Els racons de la BCNegra\nLa fragilitat del Trencadís →\nPosted on 07/03/2014\tby Esther Vallès\nPau Martínez, conductor del club de lectura de còmic, a la biblioteca Sagrada Família. Fotografia: Esther Vallès\nCom definiries club de lectura?\nUn espai participatiu, on la gent pot parlar dels temes que li agraden i trobar altra gent amb els mateixos interessos i aficions i es crea una connexió que en altres activitats no es pot fer.\nCom et prepares la sessió?\nLlegeixo el llibre, busco informació en pàgines web o ressenyes i intento trobar temes o idees que puguin servir perquè la gent comenti coses i expressi les seves opinions.\nEt veus conduint un altre tipus de club de lectura?\nSí, però d’un tema que m’agradi perquè són moltes hores de dedicació fora de l’horari de feina. Fa set anys vaig conduir un club de ciència ficció i literatura.\nCom va sorgir la idea de fer un club de lectura de còmic?\nAquesta biblioteca té un centre d’interès que és l’espai jove, on hi ha jocs de rol, còmic, un apartat de tendències i es va pensar fer un club de lectura de còmic dirigit a joves per atreure aquest tipus de públic.\nQuant de temps fa que el feu?\nEl club crec que és el quart anys que es fa, però és el primer any que el porto. Abans ho portava un conductora però amb les retallades ha variat una mica el tema dels clubs. En aquest han tingut sort que jo controlo el tema, i ja tenia experiència i el puc portar.\nQuines diferències hi veus amb altres clubs de lectura?\nPrincipalment que és un tema d’afició, acostuma a tenir un públic molt més aficionat que altres gèneres. Tot i que sempre hi ha el fanàtic de la novel·la negre, per exemple.\nQuin és el perfil de la gent que s’hi apunta?\nMolt diferent, des de la persona que li agrada molt fins al que no ha llegit mai còmic però li crida l’atenció; tenim gent jove, gent gran, un parell de persones que es dediquen al món del còmic. Aquest club és molt heterogeni.\nMés heterogeni que altres clubs?\nEl ventall d’edats és més ampli. Aquesta heterogeneïtat aporta punts de vista molt diferents, cadascú té la seva formació, les seves lectures…\nQue estiguin venint cada sessió són unes 15 persones, després hi ha gent que fluctua. Ara mateix hi ha més assistència que a d’altres, crec que és perquè és un club per a gent amb afició, dóna més lligam. Moltes vegades en acabar la sessió la gent queda, van a prendre alguna cosa, de vegades anem al cinema… s’ha creat un grup, a més del club.\nCom trieu els còmics a comentar?\nHe intentat comentar autors europeus, algun autor manga, algun d’americà, també combinar gèneres, si es fa un tema molt seriós que el següent sigui divertit…\nQuè t’aporta ser conductor?\nÉs molt interessant conèixer punts de vista diferents i de vegades algunes que no se m’havien acudit. Moltes vegades aprens, suposo que això és el més important.\nQuè hi aportes?\nQue m’he preparat el tema, tinc informació de l’autor… però no crec que aporti més que altres membres del club. Tenim gent molt capaç, que sap moltes coses i realment qui menys ha de parlar sóc jo.\nA la sessió sobre Barrio lejano quan estava sonant la música d’avís que faltaven 10 minuts, va saltar un dels participants i va dir: doncs jo no estic d’acord amb res del que heu dit i penso tot el contrari. Llavors vam passar d’estar recollint a continuar un quart d’hora més de discussió que vaig haver de tallar perquè tancava la biblioteca.\nAquesta entrada s'ha publicat en Biblioteca Sagrada Família, Entrevistes i etiquetada amb Biblioteca Sagrada Família, còmics, club de lectura de còmic, entrevista, pau martínez. Afegiu a les adreces d'interès l'enllaç permanent.


Els joves que formin part del Cor Jove actuaran a França - Tornaveu\nEls joves que formin part del Cor Jove actuaran a França\nDijous, 25 de febrer de 2016 16:30h\nDiumenge 28 de febrer a l’Auditori de Vila-Seca es duran a terme les proves per escollir els cantants, entre 18 i 28 anys, que formaran part del 4t Cor Jove Nacional de Catalunya, la temporada del qual presentarà novetats pel que fa a anys anteriors.\nEnguany els cantants que formin part del cor serà la primera vegada que actuïn fora de Catalunya, ja que l’organització francesa les Choralies ha convidat el cor català, juntament amb els cors joves de Noruega, França i Itàlia.\nAbans però els joves hauran de ser escollits en les audicions que es duran a terme diumenge 28 de febrer a l’Auditori de Vila-Seca. Precisament serà aquest el municipi que acollirà el campus de treball, a finals de juliol, previ a l’actuació a França. El director d'aquesta edició serà en Xavier Pastrana, que prepararà un repertori català amb obres de Ricard Lamote de Griñon, Joaquim Serra, Cristòfol Taltabull, Manuel Oltra, entre d’altres.\nA més, els cantants seleccionats, abans de desplaçar-se a França, concretament a la localitat de la Provença, Vaison-la-Romanaine, compartiran el campus de treball amb el cor noruec, que es desplaçarà a Catalunya i plegats viatjaran cap a França, on estaran a partir del 3 d’agost. El 8 d’agost serà l’actuació del Cor Jove Nacional, basada en la interpretació dels clàssics catalans.\nAixí doncs, la quarta edició del Cor Jove Nacional de Catalunya gaudirà no només d’un campus de treball a Vila-Seca, sinó que durant l’estada a França els quatre cors convidats per Les Choralies Una treballaran junts l'obra "Simfonia del Mar" de Ralph Vaugham Williams.\nEls joves interessats en inscriure's a les proves del diumenge, poden omplir el formulari, fent clic aquí.\nLa gran festa del cant coral reconeixerà l’esforç de les entitats per seguir cantant malgrat la pandèmia


L'Ajuntament d'Alaquàs i Caixa Popular signen un conveni de col·laboració per a promocionar el centenari del Castell Caixa Popular. Som una entitat valenciana.\nL'Ajuntament d'Alaquàs i Caixa Popular signen un conveni de col·laboració per a promocionar el centenari del Castell20/06/2018\nL'entitat financera valenciana aportarà 30.000€ per a la realització d'activitats durant la commemoració del centenari del Castell d'Alaquàs com a monument històric.\nCaixa Popular i l'Ajuntament d'Alaquàs han signat un nou conveni de col·laboració amb el qual l'entitat financera es compromet a donar suport econòmic a les activitats culturals, actuals i futures, que es desenvolupen amb motiu de la celebració del Centenari de la Declaració del Castell com a Monument Històric Artístic Nacional.\nDurant la signatura de l'acord han estat presents l'Alcaldessa d'Alaquàs, Elvira García, el Director General de Caixa Popular, Rosendo Ortí, el Director de Zona, Francisco Montesa, i el Director d’una de les oficines de Caixa Popular en Alaquàs, Pep Cuenca.\nAmb la signatura d'aquest acord que es perllongarà fins a 2019, l'entitat financera valenciana materialitza el seu compromís amb la dinamització de les activitats socials culturals que es duen a terme al municipi.\nDes del 21 d'abril de 2018 fins al 28 de febrer de 2019, Alaquàs està celebrant el Centenari de la protecció del Castell d'Alaquàs com a monument històric artístic que va permetre la seua conservació fins als nostres dies i que hui dia siga un referent educatiu, cultural i un model de conservació del patrimoni.\nPer a commemorar aquesta fita l'Ajuntament d'Alaquàs amb la col·laboració de nombrosos col·lectius locals i institucions públiques ha programat, com a escenari central el Castell d'Alaquàs, una gran quantitat d'actes culturals i socials: visites guiades teatralitzades i teatre infantil l'últim diumenge de mes, exposicions, obres de teatre, presentació de llibres, concerts de música, reunions institucionals de les principals institucions valencianes i programes educatius en col·laboració amb la Universitat de València i la Universitat Politècnica de València.\nCaixa Popular està molt lligada a Alaquàs, on va nàixer en 1977. Com a cooperativa valenciana amb vocació social, l'entitat du a terme iniciatives que plasmen el seu compromís amb la societat valenciana, per este motiu coopera amb un projecte d’aquesta índole.


Salut – Rezero\n2020 / Actualitat, Consum, Covid-19, Normativa, Plàstics, Residus, Salut\nRezero elabora un informe sobre l’adquisició i ús de les mascaretes reutilitzables per protegir la salut i el medi ambient\nInforme Mascaretes reutilitzables: protegim la salut i el medi ambient Rezero, 2020 La pandèmia de la Covid-19 ens deixarà gravades moltes imatges, algunes de ben doloroses i d’altres carregades d’esperança i solidaritat. Però si hi ha un objecte que pot servir com a identificatiu d’aquest període, són les mascaretes. Superats els primers mesos carregats de […]\n2020 / Plàstics, Salut\nLa salut, millor sense plàstic (4): Els additius del plàstic que afecten la salut humana\nDes de la irrupció del plàstic a les nostres vides (1950), aquest material derivat del petroli i el gas s’ha fet pràcticament omnipresent. És obvi que algunes de les seves característiques tals com la flexibilitat, durabilitat, lleugeresa i especialment el seu baix cost econòmic (sobretot per als seus productors i distribuïdors) han fet que s’imposés […]\n/ Plàstics, Salut\nEl consum de tovalloletes està creixent durant el confinament. Hi posem remei? Tovalloles de roba, esponges, la mà, paper higiènic o el bidet són alternatives. Durant els darrers anys, ha augmentat l’interès entorn els impactes generats per l’actual model de producció, consum i generació de residus dels productes d’un sol ús, especialment els plàstics. Les […]\n/ Plàstics, Residus, Salut\nLa salut, millor sense plàstic (2): Reutilitzar versus un sol ús en l’episodi de pandèmia COVID-19\nDes del confinament de tot l’equip de Rezero, esperem que totes estigueu bé. Aquestes dies i els mesos que ens esperen seran realment difícils per tothom, però estem convençudes que tot aquest episodi acabarà. En qualsevol cas, ara és un bon moment per reflexionar si la pandèmia del COVID19 tindrà un efecte colateral positiu sobre […]\nLa major part dels projectes, campanyes i estudis que desenvolupem a Rezero es centren en Catalunya i les Illes Balears, on tenim les nostres oficines. Es tracta de territoris costaners que, al mateix temps, contribueixen i pateixen les conseqüències de la generació de les deixalles marines. Per tant, com a entitat ambiental que treballa en […]\n/ Normativa, Plàstics, Residus, Salut\nNo podem seguir així: demanem a la UE i als Estats membres que adoptin una estratègia normativa i legal pel que fa els productes menstruals d’un sol ús, bolquers i tovalloletes humides\nEls productes menstruals d’un sol ús, els bolquers i les tovalloletes humides estan provocant greus impactes ambientals, econòmics i socials al llarg del seu cicle de vida, des de la fase de la seva producció fins al final de la seva vida. L’estudi pioner elaborat per Rezero sobre els impactes ambientals i econòmics dels productes […]\nAvui a Palma s’ha celebrat la jornada «Desplastificar l’alimentació» per fer front a l’amenaça del plàstic en la salut de les persones. Amb el pretext del servei, la protecció i la higiene dels productes han proliferat els envasos de plàstic d’un sol ús, el take away i el sobreempaquetatge. Aquest fet, a banda d’incidir en […]


Ràdio Annexa: de febrer 2016\nEmissió del 26 de febrer\nHola companys i companyes, una setmana més, aquí tenim el programa de Ràdio Annexa. Aquesta setmana els redactors i locutors del programa han estat els nens i nenes de 5èB. El curs convidat (P3-P4) ens ha explicat les activitats que han realitzat aquests darrers dies.\nEmissió del 19 de febrer\nHola companys i companyes, una setmana més, aquí tenim el programa de Ràdio Annexa. Aquesta setmana els redactors i locutors del programa han estat els nens i nenes de 6èA. El curs convidat (P5-1r) ens han explicat l'entrevista que li van poder fer ahir a l'actriu Meritxell Llanes.\nPublicat per Annexa a 3:28 Cap comentari:\nEmissió del dia 12 de febrer\nHola companys i companyes, una setmana més, aquí tenim el programa de Ràdio Annexa. Aquesta setmana els redactors i locutors del programa han estat els nens i nenes de 6èB. El curs convidat (2n-3r) ens han explicat les activitats especials que han fet aquesta setmana. Esperem que us agradi el programa. Fins aviat i molta ràdio!\nPublicat per Annexa a 3:44 Cap comentari:


Château de Vallagon Montrichard França - Ofertes d'hotels amb els MILLORS DESCOMPTES EN LÍNIA\nVeure tots els 43 allotjaments a Montrichard.\n62, Route de Vallagon, Bourre, Montrichard, França, 41400 - Veure al mapa\n"Great atmosphere of an old castle, feels authentic. Good bre..."\nConvenientment situat a Bourré, Château de Vallagon és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Château de Vallagon és compromet a que la seva estada sigui el més còmoda possible. Per anomenar algunes de les comoditats de l'hotel, hi ha habitació familiar, restaurant, servei de bugaderia, lloguer de bicicletes, àrea de TV/saló compartit.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com piscina exterior, parc infantil, ping pong, equitació, jardí que faran de la vostra estada una experiència inoblidable. Château de Vallagon és la vostra destinació si buscau allotjament de qualitat a Bourré.\nCal que informeu el Château de Vallagon de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (182) Parelles (126) Viatgers en solitari (1) Famílies amb infants petits (30) Famílies amb infants grans (17) Grups (8)


Joan Roma: SEGONA PART\nEstem encara en la primera part del moviment de promoció i decisió sobre la convocatòria de consultes populars en diferents municipis de Catalunya, i ja veiem el típic moviment de desinflament que segueix al de la rauxa.\nEns passa molt sovint als catalans que ens inflamem de cop i gairebé amb la mateixa rapidesa ens desinflem i passem a una altra cosa o busquem una excusa per anar per un altre cantó. Em dona la impressió que això també està passant en el tema que ens ocupa des de fa mesos, en comptes de dedicar-nos de ple a la lluita contra la crisis econòmica.\nCatalunya té nou-cents quarant-un municipis, i molts dels impulsors de les consultes s’imaginaven una bola de neu, que portaria en poques setmanes a que sis-cents o set-cents ajuntaments s’haguessin pronunciat a favor.\nEstem molt lluny d’aquestes xifres i res indica que millorin en el futur immediat, més aviat el contrari. Son molts que ja troben avorrit el tema, i consideren deixar-ho córrer, a la vista de la inutilitat de les consultes i de la complexitat per convocar-les i sobretot celebrar-les.\nI dels ajuntaments que s’han pronunciat, destaca la imatge de que molts ho han fet amb una clara voluntat de sortir als diaris. Més per protagonisme de l’alcalde o grup proposant que no pas per una sincera convicció de convocar una consulta de caràcter “històric”. Es més, estic convençut que molts dels ajuntaments que s’han pronunciat, no tenen cap garantia de que la consulta sigui duta a terme. I sinó ja veurem quants pobles queden sense consulta, tot i el pronunciament favorable de l’ajuntament.\nEs ben poc seriosa també la imatge dels debats tinguts en alguns ajuntaments, basats en la discussió del nostre passat, amb un desconeixement brutal dels fets històrics i l’oblit de la realitat. No hi ha res pitjor que inventar-se un passat, per intentar modificar el present. De tot hi ha hagut en aquests debats, i no passaran a la història, precisament per la seva rigorositat.\nPerò bé, cadascú que entomi les seves responsabilitats en aquestes iniciatives. I que sigui conseqüent. No deixa de ser curiós que alguns alcaldes, autoproclamats grans independentistes i patriotes, no gosin fer la consulta directament. L’excusa és la seva il•legalitat, i la por a que siguin denunciats judicialment. Però, alguns son els mateixos que incompleixen altres lleis, com les dels símbols i no posen la bandera espanyola, treuen el Rei, posen l’estelada, o fan qualsevol altra cosa. Però resulta que ara no s’atreveixen a donar un pas de suposada “valentia” a favor de que el poble digui la seva en un tema com és la independència.\nOn és la seva coherència ? La seva valentia i patriotisme? Si s’està convençut d’unes idees, i d’unes iniciatives, el lògic és posar-les en pràctica. Es aquí on comencem a veure les contradiccions i les dobles cares i posicions dels proposants de les consultes i les qui les secunden.\nPerò, l’interessant encara està per arribar. Aviat hauran de passar a la segona part. I serà realment emocionant comprovar fins on es “mullen” els alcaldes i regidors votants de les mocions. Fins on arriben les entitats “organitzadores” i els partits que els hi donen suport. Qui pagarà les despeses ? On es faran les consultes? Amb quins censos electorals ? Sota quin control rigorós ?\nFins ara , deu n’hi do la imatge que estem donant per tot arreu. Però per la Llei de Murphy tot es susceptible d’empitjorar. Estic segur que la llei es complirà en aquest cas i veurem coses inimaginables. Serà dur i difícil recuperar el seny perdut ( per part d’alguns).


10/11/2014 Toni Rico\nPerò com s'ha de presentar aquesta esquerra? Em sembla evident que el més unida possible, amb una candidatura forta, de caràcter inequívocament independentista, transformadora i disposada, des de la generositat que el moment exigeix, a tirar endavant la construcció d'un nou país des dels principis radicalment democràtics que representa. Aquesta candidatura hauria d'estar formada per la CUP però també per tots aquells sectors socials i polítics que s'han compromès, sense ambigüitats, amb la construcció del nou estat català entenen-lo com a independent i sobirà nacionalment però també econòmicament. No és temps de federalismes i pactes amb l'Estat sinó de ruptura democràtica. La transformació, però, no passa només per canviar de bandera ni de DNI sinó per la transformació radical de les relacions econòmiques, socials o de gènere. La pregunta és clara: qui està disposat a arriscar, a trencar amb les velles sigles a les que han estat lligats durant tants anys? Qui posarà per davant el país i la classe als interessos partidistes? Les properes setmanes ho veurem, de moment, avui, gaudim també del que vam viure ahir.


El Garraf albergarà la seu europea de l’acadèmia d’emprenedors ‘School of life’ – Lo Campus diari\nEl Garraf albergarà la seu europea de l’acadèmia d’emprenedors ‘School of life’\nData publicació 17 març 2014 17 març 2014 per redacció\nEl grup català Corporació Financera Valora instal·larà la seu europea de l’acadèmia d’emprenedors ‘School of life’ a la masia Casa del Mar, ubicada entre Sant Pere de Ribes i Vilanova i la Geltrú.\nEl centre començarà a funcionar la primavera del 2015 i serà un espai de creativitat que albergarà el ‘reality show’ internacional ‘Finding the next Steve Jobs’. La seu de l’acadèmia suposarà la creació de 200 llocs de feina directes i indirectes. Segons ha informat el holding aquest divendres en un comunicat, invertirà més de quatre milions d’euros en la compra i restauració de la finca. Una masia de més de 600 anys d’antiguitat, que era propietat de Solvia, i que es troba en un avançat estat de degradació.♦\nEl sector del vi aposta per l'exportació, innovació i les noves tecnologies\nSubtilis Biomaterials, una ‘spin-off’ centrada en tecnologia per a la regeneració òssia / UPC\nEstudiants de la Facultat d’Economia de la UV demostraran els seus coneixements amb el Trivial Finan...


Castellbisbal es prepara per la Festa Major de l'Aigua i la Llum | La torre del Palau\nSe celebra els dies 16, 17, 18, 19 i 20 d'agost\nper Redacció, Castellbisbal , 14 d'agost de 2018 a les 19:00 |\nLa Festa Major de Castellbisbal és a tocar i el municipi es prepara per celebrar cinc dies de festa grossa. Enguany, una de les principals novetats és la posada en marxa d'un autobús nocturn per facilitar la mobilitat entre els veïns durant la festa.\nEn concret, es farà una expedició a la matinada a les 3.30h i els viatgers podran demanar baixar entremig de dues parades per quedar més a prop de casa seva. El recorregut del bus començarà a la plaça de Folch i Torres i inclourà les urbanitzacions de Can Costa, Can Campanyà, Costablanca, Can Santeugini, Santa Rita i Santa Teresita on s’aturarà als punts habituals. Tanmateix, incorporarà baixades a demanda, de manera que els viatgers podran demanar baixar entremig de dues parades per quedar més a prop de casa seva.\nAquest nou servei de bus està pensat per facilitar els desplaçaments als veïns de les zones residencials que vulguin gaudir de les activitats nocturnes de la Festa Major i que, o bé no tenen vehicle propi, o bé s’estimen més no conduir després d’una nit de festa.\nDel 16 al 20 d'agost Castellbisbal s'omplirà d'activitats per a tots els públics entre les quals destaquen el tradicional seguici popular de Festa Major, el Poble Amunt vs Poble Avall, el correfoc o el casell de focs.\nEl pregó anirà a càrrec de l’Associació de Veïns La Solana (Can Santeugini) que enguany celebren el seu 40è aniversari i es farà el dijous 16 d'agost a les 20 hores a la plaça de l'església.\nEl mateix dijous es farà cinema a la piscina municipal on es projectarà la pel·lícula "Coco".\nPel que fa a les actuacions musicals cal destacar els concerts de La Senyora Tomassa, Strombers, Dj Uri, Txell Sust & August Tharrats Blues Trio, el dijous 16 d'agost; El divendres 17 arriba l'Orquestra Costabrava, que faran el ball de Festa Major, Pirat's Sound Sistema, Auxili, Celtics Dj's; o dilluns de Festa Major hi haurà l'actuació de Miquel del Roig.\nPots consultar aquí el programa de la Festa Major de Castellbisbal.\nCommemoració a les víctimes dels atemptats del 17-A\nL’Ajuntament de Castellbisbal s’ha adherit a les iniciatives que s’han proposat als municipis per participar en els actes de record i homenatge a les víctimes dels atemptats del 17 d’agost de l’any passat a Barcelona i Cambrils. En concret, el divendres dia 17, es faran cinc minuts de silenci a les 12 del migdia, a la Plaça de l’Església. Paral·lelament, les banderes de l’Ajuntament onejaran a mitja asta els dies 16, 17 i 18 d’agost,\nPer què és la Festa de l'Aigua i la Llum?\nLa Festa Major de Castellbisbal commemora el moment en que va arribar l'aigua corrent i l'electricitat al poble, el 20 d'agost de 1911.\nA principis del segle XX, hem de destacar primer la construcció de l'estació de ferrocarril de la línia de Zaragoza a Els Arenys que permetria el transport ràpid de productes agraris fins a les grans ciutats. Una anys més tard, l'any 1913 s'inaugurà l'estació de tren de la línia d'Olesa de Montserrat, l'actual estació de Martorell Vila – Castellbisbal.\nRelacionat amb la producció agrària, el 1914 es crearà el sindicat agrícola de Castellbisbal amb la fassina per al destil·lat del raïm, permetent uns majors marges de benefici que amb la venda del producte sense transformar.\nUn fet destacat per als castellbisbalencs va ser l’ arribada del subministrament d’electricitat i la millora en el subministrament d’aigua potable l’any 1911 . Aquesta arribada va portar a que s'instaurés el 20 d'agost com a Festa Major , en coincidència a la posada en marxa del servei. Aquest mateix fet va portar que l’Ajuntament asumís a través d’una Comissió autònoma la seva gestió i per tant l’assumpció de noves activitats. En aquest llarg període la seu de l’Ajuntament es troba en l’edifici del carrer Pi i Margall, actualment ocupat pel Museu de la Pagesia .\nSocietat, Festa Major 2018, Festa Major, cultura popular, Aigua i Llum, Festa Major Castellbisbal


Raquel León, directora pedagògica de Barabara Educació SCCL / Jordi Pascual\nBarabara Educació és una cooperativa que va néixer amb la idea d’ajudar joves i dones a sortir de l’atur. A poc a poc ha crescut i ha afegit nous fronts, com ara les formacions a mida i la línia de materials pedagògics. Raquel León n’és sòcia fundadora i responsable pedagògica. Té una experiència de més de 20 anys en el sector social i l’educació per al desenvolupament. Parlem amb ella de la trajectòria de Barabara Educació i també de les seves inquietuds ciutadanes i educatives.\nBarabara va néixer fa pocs anys, oi?\nSí, al 2013 vam començar el camí plegades sense tenir forma jurídica i al 2014 ens vam constituir com a cooperativa d’iniciativa social.\nEls serveis que oferiu són molt amplis. Enteneu la formació des de molts punts de vista. Però quina és la idea base que va fer que al 2013 comencés a caminar Barabara?\nSer conscients que al nostre districte de Barcelona, Sant Martí, l’atur era més elevat que en altres districtes, sobretot pel que fa a dones més grans de 45 anys i a joves. Vam pensar que la nostra experiència en els treballs que portàvem fent anys enrere podia ajudar a revertir-ho. Si més no, a facilitar eines per millorar l’ocupabilitat de les persones.\nQuan un projecte és tan jove, el gran repte és arribar a la viabilitat econòmica. Com ho porteu?\nLes tres persones que vam iniciar la cooperativa vam deixar les nostres feines anteriors. D’entrada, sabíem que qualsevol projecte que s’iniciés havia de tenir un grau d’austeritat important. Estem anant força bé. Portem dos anys de trajectòria i estem arribant al nostre punt d’equilibri sense cap problema.\nTres sòcies treballadores…\nPer què dones?\nD’una banda hi ha elements de casualitat però, de l’altra, veníem d’experiències de treball amb altres col·lectius i creiem que era fonamental treballar i estar a gust amb la gent que vols. Això ens va obligar a estudiar-nos molt i veure si realment ens podíem compatibilitzar. Som tres persones amb els mateixos interessos, aspiracions i forma d’entendre la vida.\n“Un bon amic ens va dir que posar en marxa una cooperativa és com un matrimoni”\nUn moment distès d’un taller amb dones / Barabara\nUs coneixíeu d’abans?\nSí, però no sé què hagués passat si haguéssim fet un estudi de compatibilitat i no haguéssim coincidit. Un bon amic ens va dir que posar en marxa una cooperativa és com un matrimoni: “estudia molt bé amb qui et cases per intentar que sigui per sempre”.\nTant tu com la teva companya Laura Mendoza sou especialistes en lideratge d’equips. Això pot semblar contradictori amb el cooperativisme…\nFalta afegir entremig una parauleta, ‘compartit’, lideratge compartit. Partim de l’experiència que és possible compartir, fins i tot la direcció i l’estratègia. Es tracta de fomentar els models democràtics, crítics i participatius i per això entronquem també amb la concepció cooperativista.\nEts sòcia fundadora de la Xarxa d’Educadors i Educadores per a la Ciutadania Global. Com s’encaixa aquest concepte amb molts dels temes que tenim sobre la taula, com podria ser la crisi dels refugiats, en aquest món global?\nEl concepte de ciutadania global està cada vegada més arrelat amb la nostra manera de fer, tant des d’allò proper com des d’allò llunyà. Quan ens referim a les persones refugiades, parlem de la situació dramàtica que es viu a Síria, la demanda de solucionar les necessitats d’aquestes persones i també la necessitat de denunciar la situació i el vergonyós paper que els estats estan jugant. La ciutadania global aposta per un posicionament de la pròpia ciutadania no solament a l’hora de fer, sinó també a l’hora de denunciar aquí i allà. En aquest moments, aquest concepte no pot ser més oportú. Fa uns anys semblava que no calia.\n“Costa molt lluitar contra els estereotips, els tòpics i les pors, i no només des de les escoles”\nQuan s’interrelacionen temes locals i globals apareixen condicionants: el racisme, la xenofòbia… Ara, amb els refugiats, la islamofòbia és clara. Com es pot trencar això perquè la ciutadania global sigui una realitat?\nLa tasca educativa i preventiva és important . Costa molt lluitar contra els estereotips, els tòpics i les pors, i no només des de les escoles. Els grans mitjans de comunicació són altaveus de les corrents ideològiques i no faciliten pas aquesta tasca.\nLa situació en termes generals, ha tendit a millorar o empitjorar?\nÉs un terme relatiu. Cal pensar on està tota la tasca d’educació per la pau, el desenvolupament i la cooperació. On és la tasca que hem fet durant més de 20 anys? De sobte, surt una cosa que fa trontollar-ho tot. S’ha de desvetllar el compromís crític perquè la gent tendeix a sentir-se còmode en la seva zona i oblida defensar allò que ens toca i ens compromet.\nDe l’experiència que vas prendre a la xarxa, què has pogut aprofitar a Barabara?\nL’escola i els educadors i les educadores que aposten per un model de ciutadania global tenen una concepció de l’educació amb principis democràtics, de participació i diàleg. Són tres eines bàsiques de les cooperatives. Tot i ser una forma jurídica, en cap moment vam dubtar. Qualsevol empresa la pots fer amb aquests elements, però per nosaltres era una simbologia.\nLa cooperativa està molt implicada en el teixit associatiu del districte barceloní de Sant Martí / Barabara\nEl concepte de participació en educació com a lema sona molt bé, però a la pràctica què és?\nCom a cooperativa tenim els nostres llocs de debat on es discuteixen els temes en què hi ha discrepàncies. Quan posem en marxa un curs per a dones majors de 45 anys, per exemple, emprem eines de participació i diàleg. Si participem en alguna xarxa o fem col·laboracions amb altres entitats, la nostra acció sempre serà d’implicació i coresponsabilitat. Hi ha gent que s’apunta a una xarxa i prou. Nosaltres volem construir i construir vol dir implicar-se, posicionar-se i escoltar l’altre.\nEn aquests dos anys heu tingut molts alumnes?\nTenim diferents serveis. Per exemple, vam fer un curs per a majors de 45 anys, tant homes com dones, on incorporàvem un element de capacitació tecnològica d’ús quotidià. Per aquí han passat 10 persones. Aquest any hem treballat amb 20 dones en cursos de formació. Hem fet coach amb infants i en van ser 10. En total, entre cursos i tallers, unes 100 persones.\nQuants tallers teniu?\nTenim una pota vinculada a la formació –també a empreses i entitats– i una social amb joves i dones. No fem cursos continuats perquè, a més, hi ha que els fem amb col·laboració amb l’Ajuntament de Barcelona. Volem que siguin accessibles per a les persones que estan a l’atur. Ara estem planificant un curs de dones al districte de Sant Martí, que es farà al juny.\nAmb quines administracions treballeu?\nHem treballat amb l’Ajuntament de Barcelona des de diferents àmbits, districtes i regidories. D’altres ajuntaments, de moment, el Masnou, Santa Maria de Martorelles, Ripoll, Calella i Tordera. També hem treballat amb la Diputació de Barcelona i amb alguna administració estatal, com ara el Departament d’Innovació Educativa i l’Agència Espanyola de Cooperació Internacional i Desenvolupament. Pel que fa a fundacions, associacions i ONG’s, treballem amb Oxfam Intermón, l’Institut de treball social i de serveis socials, l’Obra Social de Sant Joan de Déu, Unicef, la Fundació CIM, Formació i Treball i l’escola de cooperativisme Aposta.\nEls joves són també motiu de l’atenció formativa d’aquesta cooperativa / Barabara\nDestaqueu especialment els segments de joves i dones. Quins són els problemes especials de tots dos per sortir de l’atur?\nUna característica que afecta tant a joves com a dones és la baixa autoestima. Hi ha joves molt ben preparats –amb carrera universitària, dos màsters, i postgrau–, però el seu nivell d’autoestima és tan baix que necessiten ajuda per tornar a situar-se en els esquemes de reconeixement d’ells mateixos. Probablement se senten fracassats perquè pensen que no estan a l’alçada i l’única cosa que troben és fer de cambrer, amb tot el respecte, però s’han format per fer una altra cosa. Se’ls demana experiència que no tenen. En el cas de la dona, hi ha elements de component social que també marquen. Ens trobem amb dones que no han treballat mai i tenen dependència absoluta. Ara s’hi han de posar, a treballar, perquè la situació els ho exigeix i no saben què fer. La societat els exigeix nivells professionals que no tenen.\n“Totes les persones tenim potencial de canvi i de transformació”\nLa conciliació i determinació de rols home-dona, també afecten en la recerca de feina?\nCom a cooperativa especialitzada en temes de gènere hi treballem. Ho fem tant des de la dinàmica de gent jove com de les dones. Hi ha persones que sempre han estat a casa i han tingut una dependència total de l’home o dones que han treballat tota la vida en una mateixa feina i ara les acomiaden després de 30 anys… Han de superar la frontera de la baixa autoestima per demostrar-se que si volen, poden. Totes les persones tenim potencial de canvi i de transformació.\nEs poden intentar fer moltes coses per millorar l’autoestima i donar eines per cercar feina, però tenim un atur pels núvols contra el que és difícil lluitar.\nSom conscients que s’han de fer tots els passos. Està clar que no hi ha feina, però tampoc es pot buscar des dels canals estàndards sempre. Anar a repartir currículums potser ja no funciona. Hem de saber utilitzar les noves tecnologies. No som una cooperativa que garanteixi la feina. Garantim eines perquè tinguin més oportunitats en el seu projecte personal i professional. Ara per ara, funciona.\nDestaqueu el compromís social. Ser una cooperativa és un incentiu o la gent arriba i es troba un funcionament empresarial diferent?\nLa dona que s’acosta per fer un curs amb nosaltres no ho fa perquè siguem una cooperativa. Ho fa perquè funciona el boca-orella o perquè ha vist a l’Associació de Veïns i Veïnes del Clot que s’obre una nova convocatòria d’un curs de món laboral que li pot facilitar eines, preparar un currículum, ajudar a organitzar una entrevista de feina… Quan després els ho expliquem, és un valor afegit. Els contactes amb entitats reconeixen que és un valor afegit des de bon principi.\nQuin paper juga en aquest món la Federació de Cooperatives de Treball de Catalunya?\nConstituir-se com a cooperativa és una carrera d’obstacles: la paperassa, el pla d’empresa… Hi ha un grau de complexitat elevat. Costava trobar qui ens entengués. Amb la Federació, en canvi, parlàvem el mateix llenguatge. Als inicis ens interessava com a espai de suport perquè ens ajudava a revisar la comptabilitat, els estatuts… Quan ens vam anar posant en l’àmbit de la Federació, vam veure que la sectorial d’iniciativa social era el nostre espai perquè necessitem treballar i aprendre d’altres. Això ens ho van facilitar ells. Des dels principis estem a la comissió de gestió de la sectorial, fins que ara jo mateixa sóc la representant de les cooperatives d’iniciativa social al Consell Rector de la Federació.\n“L’Ateneu és la casa de Barabara, no tenim un local propi”, explica Raquel León / Jordi Pascual\nA banda de la Federació, teniu altres aliances clau, com el mateix Ateneu del Clot on fem aquesta entrevista.\nVa ser la primera, perquè volíem fer una tasca important amb la gent jove del districte. L’Ateneu té una junta molt jove. Ens vam asseure amb ells i vam veure que compartíem projecte. Ens va costar molt poc aliar-nos. L’Ateneu és la casa de Barabara, no tenim un local propi.\nEls tallers els feu tots aquí?\nEls tallers de coach i els cursos EduCom Jove, sí. La línia de treball amb joves la fem a l’Ateneu. El treball amb dones el fem a l’Associació de Veïns i Veïnes, que és la segona entitat amb la qual ens uneix una relació important. Ho entenem des de la vesant comunitària, d’estar arrelats al territori i crear xarxa de suport a la ciutadania.